Azwel i iferren umaru i uḍri-s ines, ur yelli d afran n menwala. Tikkwal yessenfalay-d anamek n teḥkayt yellan deg uḍris s wudem usrid, tikkwal nniḍen d imeɣri i wumi i d-yewwi lḥal ad yegzu anamek n uzwel acku yettas-d s wudem arusrid. Deg wammud n tullisin-a ad neɛreḍ ad neg tasleḍt i yizwal-a, ad nbeggen wid yesɛan assaɣ d usrid d teḥkayt n uḍris, d wid yesɛan assaɣ arusrid. Am akken ad nwali, ɣer Dalila Qeddac Ccix anta tarrayt n yizwal i tessemras i yeḍrisen-ines.